HYDRO ขาดทุนลดลง 50% หลังรายได้ก่อสร้าง-การให้บริการเพิ่มขึ้น
HYDRO ขาดทุนลดลง 50% เหลือขาดทุน 88.54 ลบ. จากปีก่อนขาดทุน 178.04 ลบ. หลังรายได้ก่อสร้าง-การให้บริการเพิ่มขึ้น เตรียมเสนอบอร์ดงดจ่ายปันผลประจำปี 58
25 ก.พ. 2559

บริษัท ไฮโดรเท็ค จำกัด (มหาชน) หรือ HYDRO และบริษัทย่อยรายงานผลการดำเนินงานประจำปี 58 สิ้นสุดวันที่ 31 ธ.ค.58 มีผลขาดทุนสุทธิ 88.54 ล้านบาท หรือขาดทุนสุทธิ 0.23 บาทต่อหุ้น โดยขาดทุนลดลง 50% จากปีก่อนที่มีผลขาดทุนสุทธิ 178.04 ล้านบาท หรือขาดทุนสุทธิ 0.63 บาทต่อหุ้น
โดยในช่วงดังกล่าวบริษัทมีผลขาดทุนสุทธิลดลงเนื่องจากบริษัทมีรายได้จากการก่อสร้างเพิ่มขึ้น 25.01% และมีรายได้จากการให้บริการเพิ่มขึ้น 35.23%
ขณะที่บริษัทได้อนุมัติการงดจ่ายเงินปันผลสำหรับผลการดำเนินงานประจำปี 2558 และให้นำเรื่องดังกล่าวเสนอต่อที่ประชุมผู้ถือหุ้นเพื่อพิจารณาและอนุมัติต่อไป
 